Elva 4. september 2024 nr 8-13/37

**Riho Kollistile avaliku ürituse „Rannu mäkketõus 2024“ korraldamiseks loa andmine**

Riho Kollist esitas 22.08.2024 taotluse avaliku ürituse „Rannu mäkketõus 2024“ korraldamiseks Tulimäe külas asuvas Kaarsimäe karjääris 7. septembril 2024. „Rannu mäkketõus 2024“ eeldatav külastajate arv on 500 inimest. Üritusel toimub motospordi võistlus, mootorrataste mäkketõus. Ürituse korraldajal on ürituse toimumise koha omaniku kirjalik nõusolek.

Kohaliku omavalitsuse korralduse seaduse § 30 lg 1 p 2, Elva valla heakorra eeskirja § 3 lg 5, Elva Vallavolikogu 21.05.2018 määruse nr 38 „Avaliku ürituse korraldamise ja pidamise kord Elva vallas“ (edaspidi Kord) § 5 lg 5, § 8 ja Riho Kollisti 22.08.2024 esitatud taotluse alusel

otsustan:

1. Lubada Riho Kollistil (Kollist), isikukood 37805182764 (edaspidi ürituse korraldaja) korraldada 7. septembril 2024 kell 10.00-18.00 Tulimäe külas, Kaarsimäe karjääris „Rannu mäkketõus 2024“ vastavalt
esitatud taotlusele. Ürituse korraldamise eest vastutav isik on Riho Kollist, telefon 5014885, e -post
riho.kollist@mail.ee.
2. Ürituse korraldaja kohustub:
2.1. järgima Korra §-s 8 sätestatud kohustusi;
2.2. tagama, et ürituselt osavõtjad pargiksid vaid selleks ettenähtud kohtades;
2.3. tagama ürituse toimumise kohas vajalikul hulgal jäätmemahutite ja käimlate olemasolu.

1. Elva Vallavalitsus võib asjaolude muutumisel avaliku ürituse loa kehtetuks tunnistada või muuta selle
andmise tingimusi.
2. Edastada otsus Lõuna prefektuurile e-posti aadressile louna@politsei.ee.
3. Otsus jõustub teatavakstegemisest e-posti aadressile riho.kollist@mail.ee.
4. Otsuse peale võib esitada Elva Vallavalitsusele vaide haldusmenetluse seaduses sätestatud korras 30
päeva jooksul arvates korraldusest teadasaamise päevast või päevast, millal oleks pidanud
korraldusest teada saama, või esitada kaebuse Tartu Halduskohtule halduskohtumenetluse
seadustikus sätestatud tingimustel ja korras.

*/allkirjastatud digitaalselt/*

Berit Ojaniit

Haridus- ja Kultuuriosakonna juhataja